
Aquaphonee

Az Aquaphonee az akvapónia nevű víztakarékos mezőgazdasági rendszer működési struktúráját felhasználó interaktív design tárgy. A formavilág sajátossága, hogy látványával deklarálja a rendszer működését, mégis egy kedves, szerethető lakberendezési objektum, mely elemeiben, felhasznált anyagaiban megőrzi modularitását, személyre szabhatóságát. A rendszer kitalálásánál fontos szempont volt az innováció, mely ez esetben egy beépített kamerát takar, amely folyamatosan elemzi a benne élő halak mozgását, egy kommunikációs csatornát nyitva így a felhasználó és a tárgy között, mely ezáltal képes tweet-elni, sms-t küldeni, vagy más csatornán jelezni. A kamera ugyanakkor megfelelő algoritmusok alapján képes absztrakt képet generálni, amely a minden haltól, a környezettől, a fényektől függően egy saját, adott pillanatra vonatkozó vizuális dokumentációt nyújt szeretett rendszerünkről. Továbbá képes haszon- és fűszernövényeink gondozásáról szüretéről is megfelelő információt adni.



